rejauldu/bengali-wikipedia huggingface dataset:
উদিনেসে কালচো (সাধারণত শুধুমাত্র উদিনেসে নামে পরিচিত) হচ্ছে উদিনে ভিত্তিক একটি ইতালীয় পেশাদার ফুটবল ক্লাব। এই ক্লাবটি বর্তমানে ইতালির শীর্ষ স্তরের ফুটবল লীগ সেরিয়ে আ-এ খেলে। এই ক্লাবটি ১৮৯৬ সালের ৩০শে নভেম্বর তারিখে প্রতিষ্ঠিত হয়েছে। উদিনেসে কালচো তাদের সকল হোম ম্যাচ উদিনের স্তাদিও ফ্রুইলিতে খেলে থাকে; যার ধারণক্ষমতা হচ্ছে ২৫,১৪৪। বর্তমানে এই ক্লাবের ম্যানেজারের দায়িত্ব পালন করছেন লুকা গোত্তি এবং সভাপতির দায়িত্ব পালন করছেন ফ্রাঙ্কো সোলদানি। ইতালীয় আক্রমণভাগের খেলোয়াড় কেভিন লাজানিয়া এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, উদিনেসে কালচো এপর্যন্ত ২টি শিরোপা জয়লাভ করেছে; যার মধ্যে ১টি প্রিমা দিভিজিওনে এবং ১টি কোপ্পা ইতালিয়া সেরিয়ে চি শিরোপা রয়েছে। অন্যদিকে ইউরোপীয় এবং আন্তর্জাতিক প্রতিযোগিতায়, এপর্যন্ত ১টি শিরোপা জয়লাভ করেছে; যেটি হচ্ছে ২০০০ উয়েফা ইন্টারটোটো কাপ।   অর্জন   ঘরোয়া  সেরিয়ে আ রানার-আপ (১): ১৯৫৪–৫৫ কোপ্পা ইতালিয়া রানার-আপ (১): ১৯২২ প্রিমা দিভিজিওনে চ্যাম্পিয়ন (১): ১৯২৯–৩০ কোপ্পা ইতালিয়া সেরিয়ে চি চ্যাম্পিয়ন (১): ১৯৭৭–৭৮   আন্তর্জাতিক  উয়েফা ইন্টারটোটো কাপ চ্যাম্পিয়ন (১): ২০০০ মিত্রোপা কাপ চ্যাম্পিয়ন (১): ১৯৭৯–৮০ অ্যাঙ্গলো-ইতালীয় কাপ চ্যাম্পিয়ন (১): ১৯৭৮   তথ্যসূত্র    বহিঃসংযোগ        বিষয়শ্রেণী:সেরিয়ে আ-এর ক্লাব বিষয়শ্রেণী:ইতালির ফুটবল ক্লাব বিষয়শ্রেণী:১৮৯৬-এ ইতালিতে প্রতিষ্ঠিত বিষয়শ্রেণী:১৮৯৬-এ প্রতিষ্ঠিত ফুটবল ক্লাব
জনগণতান্ত্রিক মোর্চা (পিপলস ডেমোক্রেটিক ফ্রন্ট) হল ভারতের ত্রিপুরা রাজ্যের একটি রাজনৈতিক দল । পিডিএফ তৈরি করেছিলেন অজয় বিশ্বাস, ভারতের কমিউনিস্ট পার্টি (মার্ক্সবাদী) (সিপিআই(এম)) এর লোকসভার প্রাক্তন সদস্য। তৎকালীন মুখ্যমন্ত্রী নৃপেন চক্রবর্তীর সাথে মতাদর্শগত পার্থক্যের বিরুদ্ধে বিশ্বাস সিপিআই(এম)   থেকে বেরিয়ে আসেন।  পিডিএফ-বিচ্ছেদ রাজ্যে সিপিআই(এম)-এর শিক্ষক আন্দোলনকে প্রভাবিত করেছিল। সিপিআইএম ত্রিপুরা গভর্নমেন্ট টিচার্স অ্যাসোসিয়েশন (স্টেট স্কুল) এবং ত্রিপুরা টিচার্স অ্যাসোসিয়েশন (বেসরকারি স্কুল) এর উভয় শিক্ষক সংগঠনই বিভক্ত ছিল। সিপিআই(এম) অনুগতদের টিজিটিএ (এইচজিবি রোড) এবং টিটিএ (এইচজিবি রোড) বলা হত যেখানে বিশ্বাসের অনুসারীদেরকে টিজিটিএ (অজয় বিশ্বাস) এবং টিটিএ ( অজয় বিশ্বাস ) বলা হত।  বিশ্বাস পরে পিডিএফের সাথে ভেঙে ত্রিপুরা গণতান্ত্রিক মঞ্চ গঠন করেন।  জনগণতান্ত্রিক মোর্চা ভারতীয় কমিউনিস্ট এবং গণতান্ত্রিক সমাজতন্ত্রের কনফেডারেশনে অংশগ্রহণ করে।  পিডিএফ-এর প্রতীক হল একটি হাতুড়ি এবং কাস্তে সহ একটি লাল ব্যানার (সিপিআইএম এর মতো)।   আরো দেখুন    ভারতের রাজনৈতিক দলের তালিকা   তথ্যসূত্র   বিষয়শ্রেণী:ভারতের রাজনৈতিক দল বিষয়শ্রেণী:২০০১-এ প্রতিষ্ঠিত রাজনৈতিক দল বিষয়শ্রেণী:ভারতের কমিউনিস্ট পার্টি (মার্ক্সবাদী) এর বিচ্ছিন্ন দল বিষয়শ্রেণী:ত্রিপুরার রাজনৈতিক দল
একটি সম্প্রদায় সংবাদদাতা, গ্রামীণ সংবাদদাতা বা দেশের সংবাদদাতা হিসাবেও পরিচিত, এমন একজন ব্যক্তি যিনি তাদের স্থানীয়-সাধারণত সাপ্তাহিক-সংবাদপত্রে প্রকাশের জন্য সম্প্রদায়ের ঘটনা, স্থান এবং ব্যক্তিদের উপর একটি নিয়মিত কলাম তৈরি করেন। লেখক সাধারণত সংবাদপত্রের কর্মীদের একজন নিয়মিত সদস্য নন তবে একজন স্ট্রিংগার যিনি সাময়িকীতে বিনামূল্যে সাবস্ক্রিপশনের বাইরে তাদের জমা দেওয়ার জন্য সামান্য বা কোন বেতন পান না।Weekly newspaper correspondents deliver the news 'you can't find anywhere else'; by Michael Lollar; The Commercial Appeal; July 5, 2009   বিষয়বস্তু সম্প্রদায়ের সংবাদদাতাদের দ্বারা উত্পাদিত কলামগুলি প্রায় সর্বজনীনভাবে একটি অত্যন্ত স্থানীয় স্কেলে সম্প্রদায়ের ইভেন্টগুলিতে ফোকাস করে, প্রায়শই ব্যক্তিগত দৃষ্টিকোণ থেকে। লেখকদের সাধারণত সামান্য পেশাদার সাংবাদিকতা প্রশিক্ষণ থাকে এবং প্রধান ঘটনা এবং থিমগুলিকে ঘিরে তাদের নিবন্ধগুলি তৈরি করার পরিবর্তে প্রায়শই দৈনন্দিন জীবন এবং তাদের সম্প্রদায়ের মানুষ এবং স্থানগুলির মিথস্ক্রিয়াগুলিতে ফোকাস করে। এই টুকরোগুলিতে নতুন বাচ্চা, ছুটি, সম্প্রতি কেনা অটোমোবাইল এবং চার্চ সাপারের রিপোর্ট পড়া অস্বাভাবিক নয়।  ইতিহাস কখনও কখনও "চিকেন-ডিনার নিউজ" বা "দেশের চিঠি" হিসাবে উল্লেখ করা হয়, এই কলামগুলি প্রায় 100 বছর ধরে মার্কিন যুক্তরাষ্ট্রের স্থানীয় সংবাদপত্রগুলির প্রধান বিষয় হয়ে দাঁড়িয়েছে, সম্পাদকদের পৃষ্ঠাগুলি পূরণ করার জন্য সস্তা কপি অফার করে, পাশাপাশি স্থানীয় ঘটনা এবং সংবাদগুলিতে একটি অনন্য চেহারা প্রদান করে।  বর্তমান প্রবণতা এবং চ্যালেঞ্জ মার্কিন যুক্তরাষ্ট্র জুড়ে 7,500টি সাপ্তাহিক সংবাদপত্রের বেশিরভাগ স্থানীয় সংবাদ প্রতিবেদনে সহায়তার জন্য এই সম্প্রদায়ের সংবাদদাতাদের উপর নির্ভর করে। ব্লগ এবং অন্যান্য তথ্য ভারী সোশ্যাল মিডিয়ার আবির্ভাব সত্ত্বেও এই কলামগুলি তাদের মধ্যে সবচেয়ে জনপ্রিয় কিছু বিভাগ থেকে যায়। এই ঐতিহ্য অব্যাহত রাখার জন্য আধুনিক সংবাদপত্রগুলি যে একটি অসুবিধা আবিষ্কার করেছে তা হল উপলব্ধ লেখকের অভাব। এই কলামগুলির বেশিরভাগ লেখকই বয়স্ক এবং মহিলা। যদিও সর্বজনীনভাবে তা নয় এবং যখন তারা আর নিয়মিত জমা দিতে সক্ষম হয় না তখন সম্পাদকরা এমন একটি কাজের জন্য প্রতিস্থাপনের অভাব খুঁজে পেয়েছেন যা সামান্য ক্ষতিপূরণ পায়।The Decline of Country Correspondents in Small Newspapers in Kansas; Page 3; by Les Anderson; 2004 সম্প্রদায়ের সংবাদদাতাদের সাথে সংবাদপত্রের সম্পাদকরা প্রায়শই মুখোমুখি হন । আরেকটি চ্যালেঞ্জ হ'ল পাঠযোগ্যতার জন্য কীভাবে প্রয়োজনীয় সম্পাদনা করা যায় এবং লেখকের ব্যক্তিত্ব বজায় রেখে একটি কলামে ব্যক্তিগত গোপনীয়তা রক্ষা করা যায়, যা সংবাদের চেয়েও বড় আকর্ষণ হতে পারে।  তথ্যসূত্র  বিষয়শ্রেণী:সংবাদপত্র প্রকাশনা বিষয়শ্রেণী:সাংবাদিকতা বিষয়শ্রেণী:কাগজজাত দ্রব্য
মাইকেল কেলসি কিম এলজি (; জন্ম: ৬ মার্চ, ১৯৩৩) নাটাল প্রদেশের ডারবান এলাকার বেরিয়ায় জন্মগ্রহণকারী আন্তর্জাতিক ক্রিকেটার ও রাগবি ইউনিয়ন খেলোয়াড়। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৬১ থেকে ১৯৬২ সময়কালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর দক্ষিণ আফ্রিকান ক্রিকেটে কোয়াজুলু-নাটাল দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, স্লো লেফট-আর্ম অর্থোডক্স বোলিংয়ে পারদর্শী ছিলেন কিম এলজি।   প্রথম-শ্রেণীর ক্রিকেট  ১৯৫৭-৫৮ মৌসুম থেকে ১৯৬১-৬২ মৌসুম পর্যন্ত কিম এলজি’র প্রথম-শ্রেণীর খেলোয়াড়ী জীবন চলমান ছিল। ১৯৫৯-৬০ মৌসুমে ট্রান্সভাল দলের সদস্যরূপে বর্ডারের বিপক্ষে অপরাজিত ১৬২* রান তুলেন। এটিই তার প্রথম-শ্রেণীর ক্রিকেটে ব্যক্তিগত সর্বোচ্চ রানের ইনিংস ছিল। ঐ খেলায় ৪১৮ রান উঠে ও ৩৮ উইকেটের পতন ঘটেছিল।Andrew Ward, Cricket's Strangest Matches, Robson, 1999, pp. 186-88.  ১৯৫০-এর দশকে সেন্ট অ্যান্ড্রুজ বিশ্ববিদ্যালয়ে পড়াশুনো করেন। এ সময়ে স্কটল্যান্ড দলের পক্ষে রাগবি ইউনিয়নের আটটি খেলায় অংশ নেন। মূলতঃ মধ্যমাঠেই তিনি অবস্থান করতেন।   আন্তর্জাতিক ক্রিকেট  সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন কিম এলজি। ৮ ডিসেম্বর, ১৯৬১ তারিখে ডারবানে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ১ জানুয়ারি, ১৮৬২ তারিখে কেপটাউনে একই দলের বিপক্ষে সর্বশেষ টেস্টে অংশ নেন তিনি।  দক্ষ ডানহাতি ব্যাটসম্যান হিসেবে পরিচিত ছিলেন। ১৯৬১-৬২ মৌসুমে নিউজিল্যান্ড দল দক্ষিণ আফ্রিকা গমন করে। এ সিরিজের তিন টেস্টে অংশ নিয়েছিলেন তিনি। তন্মধ্যে, জোহেন্সবার্গ টেস্টে ৫৬ রানের ইনিংস খেলে প্রভূতঃ ভূমিকা রাখেন।  ক্রিকেটের পাশাপাশি রাগবি খেলায় পারদর্শিতা দেখিয়েছেন তিনি। রাগবি খেলাতেই উল্লেখযোগ্য অবদান রেখেছেন। ১৯৫৪-৫৫ মৌসুম থেকে ১৯৫৫-৫৬ মৌসুম পর্যন্ত রাগবি খেলায় অংশ নিয়েছিলেন।   তথ্যসূত্র    আরও দেখুন   কলিন ব্ল্যান্ড  নিল অ্যাডকক  সানফয়েল সিরিজ  বোল্যান্ড ক্রিকেট দল  দক্ষিণ আফ্রিকান টেস্ট ক্রিকেটারদের তালিকা  ক্রিকেট ও রাগবি ইউনিয়ন খেলোয়াড়দের তালিকা   বহিঃসংযোগ       বিষয়শ্রেণী:১৯৩৩-এ জন্ম বিষয়শ্রেণী:জীবিত ব্যক্তি বিষয়শ্রেণী:কোয়াজুলু-নাটালের ক্রিকেটার বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:দক্ষিণ আফ্রিকার টেস্ট ক্রিকেটার বিষয়শ্রেণী:মাইকেলহাউজের প্রাক্তন শিক্ষার্থী
মণিহারী () ভারতের বিহার রাজ্যের কাটিহার জেলার একটি শহর এবং তালিকাভুক্ত এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩১ মিটার (১০১ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে মনিহারী শহরের জনসংখ্যা হল ২১,৭৮৩ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৪৪%। পুরুষদের মধ্যে সাক্ষরতার হার ৫২% এবং নারীদের মধ্যে এই হার ৩৫%। সারা ভারতের সাক্ষরতার হার ৫৯.৫%, তার চাইতে মনিহারী এর সাক্ষরতার হার বেশি।  এই শহরের জনসংখ্যার ১৯% হল ৬ বছর বা তার কম বয়সী।   তথ্যসূত্র   বিষয়শ্রেণী:বিহারের শহর
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  Ashiq Shawon (আলাপ) ১৮:১৫, ৩ আগস্ট ২০২৩ (ইউটিসি) যদি একটু সময় পেতাম   – (অপসারণের প্রস্তাবনা দেখুনলগ দেখুন) () উইকিপিডিয়া:উল্লেখযোগ্যতা (চলচ্চিত্র) ও উল্লেখযোগ্যতার সাধারণ নীতিমালায় উত্তীর্ণ নয়। “ফেরদৌসের বিপরীতে হলিউড অভিনেত্রী” টাইপ শিরোনামের কয়েকটি রুটিন কাভারেজ ছাড়া কোনও নির্ভরযোগ্য তথ্যসূত্র পাওয়া যায় না। Yahya (আলাপ) ১৩:১৯, ২৬ জুলাই ২০২৩ (ইউটিসি)  ভাইয়া, অনেকগুলো বিদেশী গণ্যমাধ্যম মূলধারার নিউজসাইট প্রিন্ট অনলাইন নিউজ আছে। আপনি অনুসন্ধান করলেই তা খোজে পাবেন। ধন্যবাদ Shahinalam5047 (আলাপ) ১৩:৫৩, ২৬ জুলাই ২০২৩ (ইউটিসি)  । WP:GNG পূরণ করেনা। → Tanbiruzzaman 💬 ০৩:৩৯, ৩ আগস্ট ২০২৩ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
লেহরাগাগা () ভারতের পাঞ্জাব রাজ্যের সানগ্রুর জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে লেহরাগাগা শহরের জনসংখ্যা হল ১৯,৩১০ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬৪%। পুরুষদের মধ্যে সাক্ষরতার হার ৭০% এবং নারীদের মধ্যে এই হার ৫৭%। সারা ভারতের সাক্ষরতার হার ৫৯.৫%, তার চাইতে লেহরাগাগা এর সাক্ষরতার হার বেশি।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:পাঞ্জাব, ভারতের শহর ও নগর
আজারবাইজান-রোমানিয়া সম্পর্ক, আজারবাইজান এবং রোমানিয়ার মধ্যে দ্বিপাক্ষিক বৈদেশিক সম্পর্ককে নির্দেশ করে। আজারবাইজানের রাজধানী বাকুতে রোমানিয়ার এবং রোমানিয়ার রাজধানী বুখারেস্ট-এ আজারবাইজানের দূতাবাস রয়েছে। ২০০৪ সালের অক্টোবর মাসে আজারবাইজানের রাষ্ট্রপতি রোমানিয়া সফরে যান এবং সে সময় দুই দেশের মধ্যে ৫০টির অধিক পৃথক চুক্তি সাক্ষরিত হয়।   ইতিহাস  থাম্ব|আজারবাইজান এর ডাকটিকিট, ২০১৪ সোভিয়েত ইউনিয়ন হতে বিচ্ছিন্ন হয়ে স্বাধীন আজারবাইজান রাষ্ট্র গঠিত হওয়ার পর, ১৯৯১ সালের ১১ ডিসেম্বর রোমানিয়া আজারবাইজানের স্বাধীনতাকে স্বীকৃতি দেয়। এর পর ১৯৯২ সালের ১৯ জুন দুই দেশের মধ্যে আনুষ্ঠানিকভাবে কূটনৈতিক সম্পর্ক স্থাপিত হয়। দুই দেশের মধ্যে বিভিন্ন খাতে পারস্পরিক সম্পর্ক থাকলেও, তাদের মূল লক্ষ্য হল বাণিজ্য এবং শক্তি উৎপাদন খাত। এছাড়াও উভয় দেশের বিভিন্ন পদক্ষেপের মাধ্যমে (যেমনঃ নিয়মিত আলোচনা, বাণিজ্য প্রতিনিধি নির্বাচন ইত্যাদি) দুই দেশের মধ্যে দ্বিপাক্ষিক বাণিজ্যিক সম্পর্ক আরও বৃদ্ধি পেয়েছে। তবে এই দুই দেশের মধ্যে বাণিজ্য ঘাটতি রয়েছে এবং রোমানিয়ার ক্ষেত্রে তা প্রায় ৫ গুন বেশি। আজারবাইজান থেকে প্রায় ১৬১ মিলিয়ন (১৬.১ কোটি) মার্কিন ডলার-এর বাণিজ্য পণ্য রপ্তানি হলেও, রোমানিয়া এর ক্ষেত্রে তা মাত্র ৩১.৮৩ মিলিয়ন (৩.১৮ কোটি) মার্কিন ডলার।   ন্যাটো তে, আজারবাইজানের সদস্যপদ প্রদানের লক্ষ্যে, একই সংস্থার সদস্য রোমানিয়া শক্ত অবস্থান নেয়। দেশটি বাণিজ্য এবং নৌপথ এর ক্ষেত্রে আজারবাইজানের কৌশলগত গুরুত্ব তুলে ধরে।   চুক্তি  ২০০০ সালে, প্রতিরক্ষা সমন্বয়ের বিষয়ে আজারবাইজান ও রোমানিয়া চুক্তি সাক্ষর করে।http://nl.newsbank.com/nl-search/we/Archives?p_product=NewsLibrary&p_multi=BBAB&d_place=BBAB&p_theme=newslibrary2&p_action=search&p_maxdocs=200&p_topdoc=1&p_text_direct-0=0F97D8752D7D7733&p_field_direct-0=document_id&p_perpage=10&p_sort=YMD_date:D&s_trackval=GooglePM| ২০০৪ সালে এই দুই দেশ, একইরকমভাবে তথ্য আদান প্রদানের উপর আরেকটি চুক্তি সাক্ষর করে।http://www.accessmylibrary.com/coms2/summary_0286-19820215_ITM| ২০০৭ সালের ডিসেম্বর মাসে, রোমানিয়ার শক্তি কমিশনের একটি প্রতিনিধি দল আজারবাইজান সফর করে। সফরে আজারবাইজানের প্রতিনিধি দল এবং রোমানীয় প্রতিনিধি দল, গ্যাস পাইপলাইন নির্মাণের বিষয়ে আলোচনা করে এবং পাশাপাশি, ইউরোপে শক্তি নিরাপত্তা প্রতিষ্ঠার লক্ষ্যে, নিজেদের মধ্যে পারস্পরিক সমন্বয় বৃদ্ধির উপর জোর দেন।http://www.hurriyet.com.tr/english/domestic/11628479.asp?gid=244   রাষ্ট্রীয় সফর  ২০০৪ সালে আজারবাইজানের তৎকালীন রাষ্ট্রপতি ইলহাম আলিয়েভ রোমানিয়ায় ২ দিনের রাষ্ট্রীয় সফরে যান। এই সফরে আজারবাইজান এর রাষ্ট্রপতি ও রোমানিয়ার প্রধানমন্ত্রীর মাঝে বিভিন্ন বিষয় নিয়ে আলোচনা হয়। এগুলোর মধ্যে সবচেয়ে গুরুত্বপূর্ণ ছিল জঙ্গিবাদ দমন-এর বিষয়ে দুই দেশের সমন্বয় করা। এছাড়াও আজারবাইজানের রাষ্ট্রপতির এ সফরে ১১ টি পৃথক চুক্তি সাক্ষরিত হয়। এই সফরেই আজারবাইজানের রাষ্ট্রপতি, আজারবাইজানের নবগঠিত দূতাবাস ভবনের উদ্ভোদন করেন।http://www.accessmylibrary.com/coms2/summary_0286-14074455_ITM|http://www.accessmylibrary.com/coms2/summary_0286-13656609_ITM   তথ্যসূত্র    বহিঃসংযোগ   বুখারেস্টে আজারবাইজান দূতাবাস   রোমানীয় পররাষ্ট্র মন্ত্রণালয়: বাকুতে রোমানীয় দূতাবাস এর দিক  আজারবাইজানে রোমানিয়ার পররাষ্ট্রমন্ত্রীর সফর    বিষয়শ্রেণী:আজারবাইজানের দ্বিপাক্ষিক সম্পর্ক বিষয়শ্রেণী:রোমানিয়ার দ্বিপাক্ষিক সম্পর্ক
ইসহাক পাশা (, ; মৃত্যু: ৩০ জানুয়ারি ১৪৮৭) ছিলেন উসমানীয় সাম্রাজ্যের একজন উজিরে আজম।   উৎপত্তি  তুর্কি প্রাচ্যবিদ খালিল ইনালসিক বিশ্বাস করতেন যে, ইসহাক পাশা গ্রীক বা ক্রোয়েশীয় বংশোদ্ভূত ছিলেন। জার্মান প্রাচ্যবিদ ফ্রাঞ্জ বাবিঙ্গারের মতে তিনি অর্থোডক্স আলবেনীয় বা গ্রীক বংশোদ্ভূত ছিলেন। জ্যঁ-ক্লদ ফেভেরিয়াল বলেছেন যে, ইসহাক পাশা আলবেনীয় ছিলেন।   কর্মজীবন  ১৪৫১ সালে ইসহাক পাশা আনাতোলিয়ার বেইলারবে (প্রাদেশিক গভর্নর) নিযুক্ত হন। একই বছর সুলতান মুহাম্মাদ ফাতিহ তাকে তার পিতা সুলতান দ্বিতীয় মুরাদের বিধবা স্ত্রী খাদিজা খাতুনের সাথে বিয়ে দিতে বাধ্য করেন। তাদের আটজন সন্তান ছিল। তার মধ্যে পাঁচজন ছেলে এবং তিনজন মেয়ে ছিল। তার ছেলেরা হলেন হালিল বে, সাদি বে, মুস্তাফা চেলেবি, পিরি চেলেবি ও ইব্রাহিম বে এবং মেয়েরা হলেন হাফসা হাতুন, ফাহরুনিসা হাতুন ও শাহজাদী খাতুন।  উজিরে আজম হিসাবে তাঁর প্রথম মেয়াদ ছিল মুহাম্মাদ ফাতিহের রাজত্বকালে। এই সময়ে তিনি ওঘুজ তুর্কি জনগণকে তাদের আনাতোলিয়ার শহর আকসারায় থেকে কনস্টান্টিনোপলে স্থানান্তরিত করেছিলেন। যাতে শহরটি জনবহুল হয়। শহরের যে জায়গায় অভিবাসীদের বসতি স্থাপন করা হয়েছিল তা এখন আকসারায় নামে পরিচিত।  তার দ্বিতীয় মেয়াদ ছিল সুলতান দ্বিতীয় বায়েজীদের শাসনামলে। তিনি ১৪৮৭ সালের ৩০ জানুয়ারী থেসালোনিকিতে মারা যান।   কাল্পনিক চরিত্র   আলেভ এলমাস ১৯৫১ সালে ইস্তাম্বুলুন ফেতিহ চলচ্চিত্রে ইসহাক পাশা চরিত্রে অভিনয় করেন।  ইলমাজ বাবাতুর্ক ২০১২ সালের ফেতিহ ১৪৫৩ চলচ্চিত্রে ইসহাক পাশা চরিত্রে অভিনয় করেন।   আরও দেখুন   ইসহাক পাশা প্রাসাদ  উসমানীয় উজিরে আজমদের তালিকা   তথ্যসূত্র    আরও পড়ুন   Danişmend, İsmail Hâmi (1961), Osmanlı Devlet Erkânı, İstanbul:Türkiye Yayınevi.  Tektaş, Nazım (2002), Sadrazamlar-Osmanlı'da İkinci Adam Saltanatı, İstanbul:Çatı Kitapları.  বিষয়শ্রেণী:আনাতোলিয়ার উসমানীয় গভর্নর বিষয়শ্রেণী:ইসলামে ধর্মান্তরিত বিষয়শ্রেণী:১৫শ শতাব্দীর উসমানীয় সাম্রাজ্যের উজিরে আজম বিষয়শ্রেণী:দেবশিরমে বিষয়শ্রেণী:১৪৯৭-এ মৃত্যু বিষয়শ্রেণী:বিজয়ী মুহাম্মাদ ফাতিহের উজিরে আজম বিষয়শ্রেণী:উসমানীয় সেনাপতি বিষয়শ্রেণী:উসমানীয় সাম্রাজ্যের আলবেনীয় উজিরে আজম বিষয়শ্রেণী:উসমানীয় আলবেনীয় বিষয়শ্রেণী:১৫শ শতাব্দীর গভর্নর বিষয়শ্রেণী:উসমানীয় সাম্রাজ্যের ব্যক্তি অসম্পূর্ণ
হোসে মানুয়েল 'মানোলো' দিয়াজ ফের্নান্দেজ (জন্ম: ৩০ আগস্ট ১৯৬৮) হলেন একজন সাবেক স্পেনীয় ফুটবল খেলোয়াড়, যিনি তার ক্যারিয়ারে একজন আক্রমনভাগের খেলোয়াড় হিসেবে খেলেছেন।  পরিচালনাসংক্রান্ত পরিসংখ্যান  + দল অনুযায়ী পরিচালনাসংক্রান্ত পরিসংখ্যানদলজাতীয়তাযোগদানপরিত্যাগ রেকর্ডনাভালকারণেরো ৩০ জুন ২০০৮১৭ ফেব্রুয়ারি ২০০৯রিয়াল মাদ্রিদ সি ২২ জুলাই ২০০৯১৯ নভেম্বর ২০১৩রিয়াল মাদ্রিদ কাস্তিয়া ১৯ নভেম্বর ২০১৩২৫ জুন ২০১৪পোনফেরাদিনা ৩ জুলাই ২০১৪৩১ জানুয়ারি ২০১৬রিয়াল মাদ্রিদ কাস্তিয়া ২৯ অক্টোবর ২০১৮বর্তমানমোট—  তথ্যসূত্র  বহিঃসংযোগ  বিষয়শ্রেণী:১৯৬৮-এ জন্ম বিষয়শ্রেণী:জীবিত ব্যক্তি বিষয়শ্রেণী:রিয়াল সোসিয়েদাদ দেপোর্তিবা আলকালার খেলোয়াড় বিষয়শ্রেণী:হেতাফে ফুটবল ক্লাবের খেলোয়াড় বিষয়শ্রেণী:সেহুন্দা দিভিসিওন বি-এর খেলোয়াড় বিষয়শ্রেণী:তেরসেরা দিভিসিওনের খেলোয়াড় বিষয়শ্রেণী:স্পেনীয় পুরুষ ফুটবলার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:মাদ্রিদের ফুটবলার
প্রজ্ঞা হল একটি সংস্কৃত শব্দ যা জ্ঞানের অপরিহার্য গুণকে বোঝায় - জ্ঞান, অভিজ্ঞতা, বোঝাপড়া এবং ভাল বিচার ব্যবহার করে চিন্তা করার এবং কাজ করার ক্ষমতা। হিন্দু এবং বৌদ্ধধর্মে, প্রজ্ঞাকে ধর্ম, অর্থ এবং কামের সাথে একটি ভারসাম্যপূর্ণ জীবনের চারটি স্তম্ভের একটি হিসাবে বিবেচনা করা হয়। এটি একটি পরিপূর্ণ এবং উদ্দেশ্যপূর্ণ জীবন পরিচালনার জন্য একটি গুরুত্বপূর্ণ উপাদান।  ব্যুৎপত্তি  প্রজ্ঞা শব্দের মূল রয়েছে সংস্কৃত, ভারতের একটি ধ্রুপদী ভাষাতে। শব্দটি 'প্র' শব্দ থেকে উদ্ভূত হয়েছে যার অর্থ 'আগে' এবং 'জ্ঞা' অর্থ 'জ্ঞান'। অতএব, প্রজ্ঞাকে 'আগে আসে এমন জ্ঞান' বা 'পূর্ব জ্ঞান' হিসাবে ব্যাখ্যা করা যেতে পারে। শব্দটি উচ্চতর স্তরের বোঝাপড়া এবং সচেতনতার পরামর্শ দেয় যা সঠিক সিদ্ধান্ত নেওয়ার জন্য অপরিহার্য।  প্রজ্ঞার গুরুত্ব  জীবনে সাফল্য এবং সুখ অর্জনের জন্য প্রজ্ঞা একটি অপরিহার্য গুণ হিসাবে বিবেচিত হয়। এতে জটিল পরিস্থিতি বোঝার, জ্ঞাত সিদ্ধান্ত নেওয়া এবং ভাল বিচারের সাথে কাজ করার ক্ষমতা জড়িত। এটি ব্যক্তিদের তাদের চারপাশের জগতকে উপলব্ধি করতে এবং এটিকে উপলব্ধি করতে সক্ষম করে। প্রজ্ঞা শুধুমাত্র জ্ঞান অর্জনের জন্য নয়, বাস্তব জীবনের পরিস্থিতিতে এটি প্রয়োগ করার বিষয়েও।  হিন্দু ও বৌদ্ধ ধর্মে প্রজ্ঞা  হিন্দুধর্মে, প্রজ্ঞা হল চারটি পুরুষার্থ বা জীবনের লক্ষ্যগুলির মধ্যে একটি। এটি একটি পরিপূর্ণ এবং উদ্দেশ্যপূর্ণ জীবন পরিচালনার জন্য একটি গুরুত্বপূর্ণ উপাদান হিসাবে বিবেচিত হয়। অন্য তিনটি পুরুষার্থ হল ধর্ম (ধার্মিকতা), অর্থ (ধন) এবং কাম (আকাঙ্ক্ষা)। বৌদ্ধধর্মে, প্রজ্ঞা হল ছয়টি পারমিতা বা গুণের মধ্যে একটি যা জ্ঞানার্জনের দিকে পরিচালিত করে। অন্য পাঁচটি পারমিতা হল দানা (উদারতা), শীল (নৈতিকতা), ক্ষান্তি (ধৈর্য), বীর্য (অধ্যবসায়), এবং ধ্যান (ধ্যান)।  আধুনিক সমাজে প্রজ্ঞা  আজকের দ্রুতগতির বিশ্বে যেখানে তথ্য সহজলভ্য, সেখানে প্রজ্ঞার গুরুত্ব আরও বেড়েছে। তথ্যের ওভারলোড সহ, ব্যক্তিদের প্রাসঙ্গিক তথ্য ফিল্টার করার ক্ষমতা থাকতে হবে এবং জ্ঞাত সিদ্ধান্ত নিতে এটি ব্যবহার করতে হবে। প্রজ্ঞা ব্যক্তিদের এমন একটি বিশ্বে সঠিক বিচার করতে সক্ষম করে যা ক্রমাগত পরিবর্তনশীল।  উপসংহার  উপসংহারে, জীবনে সাফল্য এবং সুখ অর্জনের জন্য প্রজ্ঞা একটি অপরিহার্য গুণ। এটি জ্ঞান, অভিজ্ঞতা, বোঝাপড়া এবং ভাল বিচার ব্যবহার করে চিন্তা করার এবং কাজ করার ক্ষমতা জড়িত। প্রজ্ঞা শুধুমাত্র জ্ঞান অর্জনের জন্য নয়, বাস্তব জীবনের পরিস্থিতিতে এটি প্রয়োগ করার বিষয়েও। আজকের দ্রুতগতির বিশ্বে যেখানে তথ্য সহজলভ্য, সেখানে প্রজ্ঞার গুরুত্ব আরও বেড়েছে। এটি ব্যক্তিদের এমন একটি বিশ্বে সঠিক বিচার করতে সক্ষম করে যা ক্রমাগত পরিবর্তনশীল।  তথ্যসূত্র  The Upanishads by Swami Nikhilananda  The Bhagavad Gita by Eknath Easwaran  The Heart of the Buddha's Teaching by Thich Nhat Hanh  The Power of Pragya by Pujya Swami Dayananda Saraswati  বহিঃসংযোগ        বিষয়শ্রেণী:পুণ্য বিষয়শ্রেণী:প্রজ্ঞা
শ্রেষ্ঠ পোশাক পরিকল্পনা বিভাগে ফিল্মফেয়ার পুরস্কার হল ভারতের চলচ্চিত্রে পোশাক পরিকল্পনার স্বীকৃতি হিসেবে ফিল্মফেয়ার ম্যাগাজিন প্রদত্ত বাৎসরিক পুরস্কার। ১৯৯৫ সাল থেকে ফিল্মফেয়ার পুরস্কারের অংশ হিসেবে এই পুরস্কার প্রদান করা হচ্ছে। মনীষ মালহোত্রা এই বিভাগে প্রথম পুরস্কার বিজেতা। ডলি আহলুওয়ালিয়া সর্বাধিক তিনবার এই পুরস্কার অর্জন করেন।  একাধিকবার বিজয়ী ৩ বার  ডলি আহলুওয়ালিয়া  ২ বার  মানসী নাথ  রুশি শর্মা  আরও দেখুন  শ্রেষ্ঠ পোশাক পরিকল্পনা বিভাগে জাতীয় চলচ্চিত্র পুরস্কার (ভারত)  শ্রেষ্ঠ পোশাক পরিকল্পনার জন্য আইফা পুরস্কার  তথ্যসূত্র  বহিঃসংযোগ    বিষয়শ্রেণী:ফিল্মফেয়ার পুরস্কার বিষয়শ্রেণী:সেরা পোশাক পরিকল্পনা বিভাগে চলচ্চিত্র পুরস্কার বিষয়শ্রেণী:প্রতি বৎসর হালনাগাদ করা দরকার এমন নিবন্ধ
প্রফুল্ল কুমার দাস (জন্ম ) "Illegal migrations and the North-east: a study of migrants from Bangladesh", De, Sibopada, 2005, pg. 134 ১ এপ্রিল ১৯৭৭ থেকে ২৫ জুলাই ১৯৭৭ পর্যন্ত ভারতের ত্রিপুরা রাজ্যের মুখ্যমন্ত্রী ছিলেন।   তথ্যসূত্র   বিষয়শ্রেণী:ত্রিপুরা বিধানসভার সদস্য ১৯৭২-১৯৭৭ বিষয়শ্রেণী:গণতন্ত্রের জন্য কংগ্রেস পার্টির রাজনীতিবিদ বিষয়শ্রেণী:ত্রিপুরার ভারতীয় জাতীয় কংগ্রেসের রাজনীতিবিদ বিষয়শ্রেণী:ত্রিপুরার মুখ্যমন্ত্রী বিষয়শ্রেণী:জীবিত ব্যক্তি বিষয়শ্রেণী:১৯৩০-এর দশকে জন্ম
সেতিফ (, ) হচ্ছে আলজেরীয় শহর এবং সেতিফ প্রদেশের রাজধানী। যেহেতু একে দেশের বাণিজ্যিক রাজধানী হিসেবে বিবেচনা করা হয় তাই এটি সামগ্রিকভাবে পূর্ব আলজেরিয়া এবং দেশের সবচেয়ে গুরুত্বপূর্ণ শহরগুলির একটি। এটি একটি অভ্যন্তরীণ শহর, যা আলজেরিয়ার পূর্ব প্রান্তে অবস্থিত। এটি আলজিয়ার্স থেকে ২৭০ কিলোমিটার পূর্বে, কনস্ট্যান্টাইন থেকে ১৩১ কিলোমিটার পশ্চিমে, কাবিলির দক্ষিণে হাউটস প্লেইনস অঞ্চলে অবস্থিত। শহর ১,১০০ মিটার উচ্চতায় অবস্থিত।  মুসলমানদের মাঘরিব বিজয়ের পর মুসলিম হওয়ার আগ পর্যন্ত শহরটি রোমান সাম্রাজ্যের অধীনে প্রাচীন বর্বর নুমিদিয়া রাজত্বের অংশ ছিল এবং মৌরিতানিয়া সিটিফেনসিসের রাজধানী ছিল।  এ শহরটিকে ৮ ই মে, ১৯৪৫ সালের আন্দোলনের সূচনা বিন্দু হিসেবে বিবেচনা করা হয়, যা আলজেরিয়ার যুদ্ধ শুরুর জন্য একটি গুরুত্বপূর্ণ উপাদান ছিল।  ভূগোল সেতিফ, সেতিফ প্রদেশের রাজধানী, এবং ২০০৮ সালের আদমশুমারি অনুযায়ী এর জনসংখ্যা ২৮৮,৪৬১ জন। এটি আলজিয়ার্স থেকে ২৭০ কিলোমিটার পূর্বে, বোর্জ বু আরেরিডজ থেকে ৬৫ কিলোমিটার এবং কাবিলিয়া থেকে দক্ষিণে হাউতেস সমভূমি অঞ্চলের কনস্ট্যান্টাইন থেকে ১৩২ কিলোমিটার দূরে অবস্থিত। শহরটি সমুদ্রপৃষ্ঠ থেকে ১,০৯৬ মিটার (৩,৫৯৬ ফুট) উচ্চতায় অবস্থিত। অর্থনীতি স্থানীয় অর্থনীতি বাণিজ্য এবং শিল্প উভয়ের উপরই নির্ভর করে। বাণিজ্য প্রধানত পার্শ্ববর্তী অঞ্চলের সাথে শস্য এবং গবাদি পশু বিনিময়। স্থানীয়ভাবে উৎপাদিত গম থেকে স্থানীয় কারখানা দ্বারা সেমোলিনা, কুসকুস এবং নুডুলস উৎপাদন করে প্রক্রিয়াজাত করা হয়। অন্যান্য শিল্পের মধ্যে রয়েছে কাঠের কাজ, কার্পেট এবং ধাতুর হস্তশিল্প ইত্যাদি। নিকটবর্তী  খনি থেকে দস্তা নিষ্কাশন করা হয় এবং উত্তরে জলবিদ্যুৎ উৎপাদন করা হয়। এটি এই অঞ্চলের একটি বাণিজ্যিক কেন্দ্রে পরিণত হয়েছে যেখানে বস্ত্র তৈরি করা হয়, ফসফেট উত্তোলন করা হয় এবং শস্য উৎপাদন করা হয়। এখানে সেটিফ ট্রামওয়ে রয়েছে, এটি আলজেরিয়ার কাবিলিয়া অঞ্চলের হালকা রেল ব্যবস্থার প্রথম শহর। জলবায়ু সেটিফ একটি আধা-শুষ্ক জলবায়ুর (কোপেন জলবায়ু শ্রেণিবিভাগ বিএসকে) শহর। এর গ্রীষ্মকাল অত্যন্ত গরম এবং শুষ্ক। আবার এর শীতকাল কম ও মাঝারি বৃষ্টিপাতের পাশাপাশি শীতল হয়।  ১,০৯৬ মিটার (৩,৫৯৬ ফুট) উচ্চতায় উচ্চ মালভূমিতে সেতিফের অবস্থানের কারণে, এটি আলজেরিয়ার শীতকালে শীতলতম অঞ্চলের একটি। উইলাইয়া প্রায়ই বার্ষিক ৪০ সেন্টিমিটার (১৬ ইন) পর্যন্ত তুষারপাত প্রত্যক্ষ করে। আকস্মিক বন্যা এখানে বিরল কিন্তু সম্প্রতি বসন্ত ও শরৎ মৌসুমে বন্য হয়েছে। গ্রীষ্মকাল মোটামুটি গরম যেখানে জুলাই মাসের আশপাশে প্রচন্ড দাবদাহ থাকে। এসময়ে এখানে সাধারণ তাপমাত্রা কখনও কখনও ৪০ °C (১০৪ °F) -এ পৌঁছাতে পারে।  টপোনমি রোমান শাসনের অধীনে যাওয়ার আগে সেতিফ নুমিদ ছিল। সেতিফের নাম ল্যাটিন থেকে নেয়া হয় নি, কিন্তু এটি একটি বর্বর শব্দ "Zdif", যার মানে "কালো ভূমি", যা এর ভূমির উর্বরতা উল্লেখ করে। এটি কৌশলগত অবস্থান (কনস্ট্যান্টাইনের উচ্চভূমির পশ্চিম গেটওয়ে) ও একটি প্রধান পানির উৎস্যের জন্য পানির সুপ্রাপ্যতার কাছে কৃতজ্ঞ। সমস্ত সুযোগ সুবিধা সহ একটি বিশাল সমভূমির চূড়ায় পাহাড়ের পাদদেশে অবস্থিত সেতিফ, আলজেরিয়ার পূর্ব অংশ এবং পশ্চিম অংশের মধ্যে কৌশলগত ভাবে গুরুত্বপূর্ণ। এটি মেসাসিলিয়ান রাজ্যের অংশ ছিল। এবং ২২৫ খ্রিস্টপূর্বাব্দে এটি ছিল একটি বর্বর রাজ্যের রাজধানী। সেতিফের কাছেই জুগুরথা কাইয়ুস মারিয়াসে এক মহান যুদ্ধ করেন।  তথ্যসূত্র  বিষয়শ্রেণী:আলজেরিয়ার শহর বিষয়শ্রেণী:আলজেরিয়া বিষয়শ্রেণী:রোমান উপনিবেশ
রেখা যাদব () একজন ভারতীয় রাজনীতিবিদ এবং ভারতীয় জনশক্তি পার্টির সদস্য। তিনি ছত্রপুর জেলার মালহারা আসনের প্রতিনিধিত্বকারী মধ্যপ্রদেশ বিধানসভার বর্তমান সদস্য। তিনি ২০০৮ সালে এই আসন থেকে নির্বাচিত হয়েছিলেন। http://www.thisismyindia.com/election/madhya-pradesh-elections.html   আরো দেখুন   মধ্যপ্রদেশ বিধানসভা নির্বাচন ২০০৮    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:ভারতীয় জনশক্তি পার্টির রাজনীতিবিদ বিষয়শ্রেণী:মধ্যপ্রদেশের ভারতীয় জনতা পার্টির রাজনীতিবিদ বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:মধ্যপ্রদেশ বিধানসভার সদস্য ২০০৮-২০১৩ বিষয়শ্রেণী:মধ্যপ্রদেশ বিধানসভার নারী সদস্য
ধানমন্ডি ক্রিকেট স্টেডিয়াম বাংলাদেশের রাজধানী ঢাকার একটি প্রধান পাবলিক মাঠ, যেখানে ঘরোয়া এবং আন্ত-কলেজিয়েট ক্রিকেট ম্যাচ আয়োজন করা হয়ে থাকে। এটি ঢাকা বিভাগ ক্রিকেট দলের হোম গ্রাউন্ড। স্টেডিয়ামের ধারণ ক্ষমতা ১০,০০০। www.touristlink.com ধানমন্ডি ক্রিকেট স্টেডিয়ামwww.cricinfo.com ধানমন্ডি ক্রিকেট স্টেডিয়াম   তথ্যসূত্র   বিষয়শ্রেণী:বাংলাদেশের ক্রিকেট মাঠ‎ বিষয়শ্রেণী:ঢাকার ভবন ও স্থাপনা বিষয়শ্রেণী:ঢাকায় ক্রিকেট বিষয়শ্রেণী:ঢাকার ক্রীড়া অনুষ্ঠানস্থল